b'\n_START_ARTICLE_\nPoarta Florian\n_START_PARAGRAPH_\nPoarta Florian sau Poarta lui Sf. Florian (\xc3\xaen polonez\xc4\x83 Brama Floria\xc5\x84ska) din Cracovia, Polonia este una din turnurile gotice cele mai cunoscute din Polonia, punct focal al Centrului istoric al Cracoviei. Poarta a fost construit\xc4\x83 aproximativ \xc3\xaen secolul al XIV-lea ca turn gotic rectangular din granit ro\xc8\x99u, ca parte a fortifica\xc8\x9biei ora\xc8\x99ului \xc3\xaempotriva atacurilor turce\xc8\x99ti.\n_START_SECTION_\nIstoric\n_START_PARAGRAPH_\nTurnul a fost men\xc8\x9bionat pentru prima dat\xc4\x83 \xc3\xaen 1307, fiind construit ca parte a unui fortifica\xc8\x9bii \xc3\xaen jurul Cracoviei, dup\xc4\x83 atacul t\xc4\x83tarilor din 1241, care a distrus cea mai mare parte a ora\xc8\x99ului.  Permisul pentru construirea unei noi ap\xc4\x83r\xc4\x83ri a ora\xc8\x99ului cu turnuri de observa\xc8\x9bie de piatr\xc4\x83, por\xc8\x9bi fortificate \xc8\x99i un \xc8\x99an\xc8\x9b a fost emis de c\xc4\x83tre Prin\xc8\x9bul Leszek II cel Negru \xc3\xaen 1285. Poarta numit\xc4\x83 dup\xc4\x83 Sf. Florian a devenit poarta principal\xc4\x83 a ora\xc8\x99ului vechi. Acesta a fost legat\xc4\x83 printr-un un pod lung, de turnul circular (Barbakan), ridicat din c\xc4\x83r\xc4\x83mid\xc4\x83, pe partea cealalt\xc4\x83 a \xc8\x99an\xc8\x9bului.   Poarta a fost administrat\xc4\x83 de Breasla Cojocarilor din Cracovia. Potrivit \xc3\xaenregistr\xc4\x83rilor, prin 1473, au existat 17 turnuri de ap\xc4\x83rare a ora\xc8\x99ului, un secol mai t\xc3\xa2rziu, num\xc4\x83rul acestora a crescut la 33. La apogeul existen\xc8\x9bei sale, zidul de ap\xc4\x83rare avea 47 de turnuri \xc8\x99i opt por\xc8\x9bi.  De asemenea, \xc3\xaen 1565-1566, l\xc3\xa2ng\xc4\x83 Poarta Sf. Florian, a fost construit un arsenal municipal._NEWLINE_Turnul por\xc8\x9bii are \xc3\xaen\xc4\x83l\xc8\x9bimea de 33,5 metri, cu un acoperi\xc8\x99 \xc3\xaen stil baroc, din metal, construit \xc3\xaen 1660 \xc8\x99i renovat \xc3\xaen 1694, c\xc3\xa2nd s-a ad\xc4\x83ugat \xc3\xaenc\xc4\x83 un metru la \xc3\xaen\xc4\x83l\xc8\x9bimea por\xc8\x9bii. Poarta Florian este singura poart\xc4\x83 a ora\xc8\x99ului, din cele opt originale construite \xc3\xaen Evul Mediu, care nu a fost desfiin\xc8\x9bat\xc4\x83 \xc3\xaen timpul "moderniz\xc4\x83rii" din secolul al XIX-lea. S-au p\xc4\x83strat zidurile adiacente ale ora\xc8\x99ului \xc8\x99i dou\xc4\x83 turnuri suplimentare, mai mici, care au fost conservate \xc8\x99i azi g\xc4\x83zduiesc comercian\xc8\x9bi de art\xc4\x83 manufacturier\xc4\x83._NEWLINE_Fa\xc8\x9bada de sud a Por\xc8\x9bii Sf. Florian este \xc3\xaempodobit\xc4\x83 cu un basorelief al Sf. Florian din secolul al XVIII-lea. Fa\xc8\x9bada de nord a turnului are un vultur de piatr\xc4\x83, care a fost sculptat \xc3\xaen 1882 de c\xc4\x83tre Zygmunt Langman, bazat pe un proiect al pictorului Jan Matejko. \xc3\x8en interiorul por\xc8\x9bii, se afl\xc4\x83 un altar cu o copie a unui tablou ce o reprezint\xc4\x83 pe Madona.'